Jungle @ C Log Cabin | LekkeSlaap
Vanaf R1 497 per nag (plek vir 10)
Jungle @ C is 'n selfsorg-houthuisie wat in Trafalgar aan die Suidkus van KwaZulu-Natal geleë is. Dit is halfpad tussen Margate en Port Edward, en die vernaamste Blouvlagstrand is net 1,2 km van die huisie af. Gaste kan daar gaan swem, perdry, visvang of snorkel.
Trafalgar is ook teen die grens van die Mpenjati Natuurreservaat geleë, waar gaste 'n heerlike piekniek of braai kan geniet, of selfs een van die staproetes kan aandurf. Wanneer jy terugkom by die huisie, is daar baie bokkies en ander herbivore wat graag sal kom kuier. Trafalgar is 'n mariene-, duine- en natuurreservaat.
Die houthuisie is toegerus vir 10 mense en beskik oor 2 hoofslaapkamers, 2 solderkamers, en 'n oopplan-kombuis en -leefarea. Die eerste en tweede kamers beskik elk oor 'n dubbelbed. Die twee solderkamers het elk 'n dubbelbed en enkelbed, en die hoofslaapkamer het ook 'n en suite-badkamer met 'n bad. Die ander badkamer het net 'n stort.
Die kombuis is goed toegerus vir selfsorg en die leefarea beskik oor gemaklike rusbanke en 'n groot platskerm-TV met volledige DStv. Die huisie het ook 'n lekker groot, oop grasdak-houtdek met 'n groot tafel vir 10, 'n platskerm-TV, gasbraai, oopvuurbraai, kroegarea en 'n veerpyltjiebord. Die pragtige tuin spog met 'n lekker Jacuzzi onder 'n grasdak en 'n swembad, waar gaste heerlik kan ontspan.
Die huis is baie veilig met 'n alarmstelsel, elektriese heining en 'n elektriese motorhek. Onderdakparkeerplek vir 2 motors word voorsien.
Jungle @ C word volledig skoongemaak deur 'n betroubare huishulp, op 'n daaglikse basis. Wasgoed, karwas en enige ander huishoudelike dienste kan direk met die huishulp gereël word en is beskikbaar teen 'n addisionele koste.
'n Bespreking by Jungle @ C Log Cabin sluit in:
Erf 363, Erfdeel 7, Grenville Pad, Trafalgarstrand, 4285, KwaZulu-Natal
Gaste dink Jungle @ C Log Cabin het 'n baie goeie ligging
https://d288tngog90ix0.cloudfront.net/AAEAAQAAAAAAAAAAAAAAJDhlMmMzZmNhLTM2ZmYtNDBkZS1hMDNlLTMyZmMxZWFjMTk0ZQ?w=1440&h=960&fit=crop&auto=format Vanaf R1 497 per nag (plek vir 10) 11 5 1 5 Lot 363, Portion 7 Grenville Road 4285 KwaZulu-Natal 086 999 0018 14:00-19:00 10:00 -30.963500669773 30.286820447491